Haçan-da maşgala ulalyp, onda hojalygy ýöretmek kynlaşyp başlanda, maşgala jemagaty böleklere bölünipdir. Gelip çykyşy boýunça bir bolan maşgalalardan uruglar emele gelipdir. Umumy uruga degişli bolan meseleleri çozmek üçin atalyk maşgalalaryñ baştutanlary ýygnanyşypdyrlar. Urug jemagatynda dini kultyñ baştutany we urug däplerini saklaýjy adam bolupdyr. 2.Ilkidurmuş jemgyýetiniñ tehnikasy demir eýyamynda uly ösüşe eýe bolýar. Demriñ mis bilen bürünje garanda ägirt uly artykmaçlyklary bolupdyr. Demir magdany tebigatda köp duş gelipdir. Demriñ ilkinji gezek işlenip bejerilen we eredilen yzlary Alynky Aziýada duş gelip, ol b.e. öñki XIV asyra degişidir.